U-I-204/02
Natisni
Opravilna št.:
U-I-204/02
Datum odločitve:
6. 6. 2002
Objavljeno:
OdlUS XI, 136
ECLI:
ECLI:SI:USRS:2002:U.I.204.02
Akt:
Zakon o popravi krivic (Uradni list RS, št. 56/96, 11/01 IN 87/91) (ZPKri), 2., 2. odst. 10., 2. odst. 23. čl.
Izrek:
Pobuda za začetek postopka za oceno ustavnosti 2. člena Zakona o popravi krivic (Uradni list RS, št. 59/96, 11/01 in 87/01) se zavrne.

Pobuda za začetek postopka za oceno ustavnosti drugega odstavka 10. člena in drugega odstavka 23. člena istega zakona se zavrže.
Evidenčni stavek:
Ker je Ustavno sodišče pobudo za oceno ustavnosti Zakona o popravi krivic, ker ne priznava statusa tudi svojcem bivših političnih zapornikov, že obravnavalo, in tokratni pobudniki ne navajajo ničesar, kar bi lahko vplivalo na drugačno odločitev Ustavnega sodišča, je Ustavno sodišče pobudo zavrnilo. Drugi odstavek 10. člena in drugi odstavek 23. člena istega zakona pa je Ustavno sodišče medtem že razveljavilo, zato je pobudo za oceno ustavnosti teh določb zavrglo.
Geslo:
Ponovno odločanje Ustavnega sodišča v isti zadevi.
Pravna podlaga:
Zakon o Ustavnem sodišču (ZUstS), 25., 2. odst. 26. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Gaber, Škofja vas in drugi
Datum vloge:
7. 5. 2002
Vrsta odločitve:
sklep
Vrsta rešitve:
zavrnitev
Dokument:
US21512
Dokument v PDF obliki:
U-I-204-02.pdf
68 KB
Prenesite datoteko
U-I-204/02
6. 6. 2002
S K L E P
Ustavno sodišče je v postopku za preizkus pobude Jožeta Gabra iz Škofje vasi, Ide Brecl iz Dobrne in Terezije Gaši iz Škofje vasi na seji dne 6. junija 2002
s k l e n i l o :
1. Pobuda za začetek postopka za oceno ustavnosti 2. člena Zakona o popravi krivic (Uradni list RS, št. 59/96, 11/01 in 87/01) se zavrne.
2. Pobuda za začetek postopka za oceno ustavnosti drugega odstavka 10. člena in drugega odstavka 23. člena istega zakona se zavrže.
Obrazložitev
1. Pobudniki izpodbijajo 2. člen Zakona o popravi krivic (v nadaljevanju ZPKri) zato, ker statusa po tem zakonu ne priznava tudi svojcem bivših političnih zapornikov. Preostalim izpodbijanim določbam ZPKri, ki določajo prekluzivni rok za vložitev zahteve, očitajo neprimernost tega roka.
2. Ustavno sodišče je že v sklepu št. U-I-218/01 z dne 9. 5. 2002 (ki je priložen) preizkusilo utemeljenost pobude, ki zatrjuje diskriminiranost otrok povojnih političnih zapornikov. Ugotovilo je, da je pobuda očitno neutemeljena, zato jo je zavrnilo.
Sedanji pobudniki ne navajajo ničesar, kar bi lahko vplivalo na drugačno odločitev Ustavnega sodišča. Zato je bilo treba tudi to pobudo zavrniti (1. točka izreka).
3. Drugi odstavek 10. člena in drugi odstavek 23. člena je Ustavno sodišče z odločbo št. U-I-27/02 z dne 9. 5. 2002 (Uradni list RS, št. 47/02) razveljavilo, zato pobudniki za izpodbijanje teh določb nimajo več pravnega interesa (2. točka izreka).
4. Ustavno sodišče je sprejelo ta sklep na podlagi 25. člena in drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam- Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
P r e d s e d n i c a
dr. Dragica Wedam-Lukić